Diskusjon:Det tyske sosialdemokratiske partiet

message: Som de ser, har eg kalla artikkelen Det tyske sosialdemokratiske partiet, med dobbel bunden form, som er god (ny)norsk. Men av ein eller annan grunn er artiklane om "Det russiske sosialdemokratiske parti" og "Det sovjetiske kommunistparti" fått overskrift utan slik dobbel binding. Eg veit ikkje korleis ein endrar overskrifter. Kan nokon ordne dette, og gi dei to nemnde artikkeloverskriftene dobbel binding, altså -et? Vi bør jo vere konsekvente...--Erling 31. jan 2005 kl. 2039 (UTC)
replies: text: Eg er einig og har utført flytting. Det er eigentleg ganske enkelt, i alle fall så lenge det ikkje finst noko der du vil flytta sida. På nesten kvar side ser du ein "flytt"-funksjon som du lett kan bruka til å flytta sider. Den bør sjølvsagt berre brukast med omtanke. -- Ranveig 31. jan 2005 kl. 2056 (UTC)
replies: text: :Stor takk til Ranveig for rask ordning. Eg er litt flau for at eg ikkje kan ordne slikt noko sjølv, men håpar de ber over med meg gamle mann (eg er 49 år, og ein er jo "eldre arbeidstakar" frå ein er 45!). Men eg meiner au det er slik at ein del ting helst bør ordnast av administratorane, slik at ikkje til dømes ein data-amatør som meg øydelegg noko...Takk igjen til Ranveig! Elles er det heilt fint om nokon vil hjelpe meg å fullføre artikkelen om dette viktige partiet (SPD), som har hatt så stor innverknad også utanfor Tyskland - det er jo blant anna grunnen til at arbeidarparti i Nord- og Aust-Europa stort sett har kalla seg "sosialdemokratiske". Vi har att etterkrigstida og fram til no....--Erling 31. jan 2005 kl. 2111 (UTC)
Wolfram har stroke SPD frå kategorien "Sosialistiske parti". Eg er for så vidt samd med Wolfram at SPD ikkje lenger er eit sosialistisk parti, men det har vore det i størstedelen av soga si, og det blir vanskeleg å skilje "kategorisk" mellom dei sosialdemokratiske partia som ikkje lenger er sosialistiske, og dei som på ein eller annan måte er det, til dømes ved at dei heiter "sosialistisk", som det franske Parti Socialiste. Derfor vart det tatt ei avgjerd tidlegare her på nynorsk wiki om at alle partia i sosialistisk tradisjon skulle stå i ein felles kategori, og så kunne dei stå i eigne sosialdemokratiske, venstresosialistiske og kommunistiske kategoriar i tillegg. Wolfram skiplar no dette systemet, og det synest eg ikkje han skal gjere. --Erling 3. april 2006 kl. 20:32 (UTC)

text: Eg ber om orsak for ikkje å ha kjend til denne avgjerda, og har satt kategorien på plass att. Wolfram 3. april 2006 kl. 20:37 (UTC)

message: No blir eg kanskje anklaga for pedanteri, men hvis ein ikkje kan vera pedant i eit leksikon, kor kan ein vera det då? :-) Eg foreslår å flytta artikkelen til Tysklands sosialdemokratiske parti, subsidiært Sozialdemokratische Partei Deutschlands. Dette fordi det er ei meir presis omsetjing. Eg meiner dessutan at det ikkje eigentleg er pedanteri heller. Dette fordi det har vore fleire sosialistiske / sosialdemokratiske parti i Tyskland, og for å skilja dei klart frå kvarandre er det best å vera så presis som mogleg. Dessutan er det eit poeng i seg sjølv at partiet heiter Tysklands sosialdemokratiske parti, og ikkje Det tyske sosialdemokratiske partiet, sjå t.d. i artikkelen om Det russiske sosialdemokratiske arbeidarpartiet. --Barend 18:34, 2 april 2007 (CEST)
Eg ser at Barend legg ned mykje arbeid i å få til eit nokolunde  gjennomført system når det gjeld partinamna, og gir han frå no full støtte i dette arbeidet, med den føresetnad at han heile tida lagar fleirtydingssider og omdirigeringar så dei som ikkje veit akkurat kva eit parti heiter òg finn fram. Og flytt gjerne SPD slik du gjer framlegg om. --Erling 18:40, 2 april 2007 (CEST)
thread_title:  Foreslår flytting